钦定古今图书集成/明伦汇编/官常典/第012卷 > 南齐
## 钦定古今图书集成/明伦汇编/官常典/第012卷 > 南齐

齐诸王及公侯以下，封爵，如宋制，各置官属有差。
按《南齐书百官志》：“诸王师友、文学各一人。国官，郎
中令、中尉、大农为三卿，左右常侍、侍郎，上军、中军、下
军、三军，典书、典祠、学官、典卫四令，食官、厩牧长，谒者
以下。公侯置郎中令一卿。”按《舆服志》：“诸王金玺龟
钮，公侯五等金章，公世子金印，侯银印，王太妃金印，
公侯、太”夫人夫人银印。

### 高帝建元元年追封二皇兄为王封皇子嶷等八人及皇孙长懋皆为王

按《南齐书高帝本纪》，建元元年“夏五月辛酉，追封谥
上兄道度为衡阳元王，道生为始安贞王。六月甲申，
立皇子嶷为豫章王，映为临川王，晃为长沙王，晔为
武陵王，暠为安成王，锵为鄱阳王，铄为桂阳王，鉴为
广陵王，皇孙长懋为南郡王。”

建元三年春正月丙子，以皇子锋为江夏王。

按：《南齐书高帝本纪》云云。

建元四年三月武帝即位封皇子子良等七人及皇
孙昭业皆为王。

按《南齐书武帝本纪》，“四年三月，上即位，夏六月丙申，
封闻喜公子良为竟陵王，临汝公子卿为庐陵王，应
城公子敬为安陆王，江陵公子懋为晋安王，枝江公
子隆为随郡王，皇子子真为建安王，皇孙昭业为南
郡王。”按《郁林王本纪》，“郁林王昭业，文惠太子长子
也。武帝即位，封南郡王，食邑二千户。永明十一年，立
为”皇太孙，即位。

### 武帝永明元年封皇弟锐铿及皇子子明子罕四人皆为王

按《南齐书武帝本纪》，“永明元年春正月壬戌，立皇弟
锐为南平王，铿为宜都王，皇子子明为武昌王，子罕
为南海王。”

永明二年。秋七月甲申。立皇子子伦为巴陵王
按《南齐书武帝本纪》云云。

永明四年，立皇子子贞、皇孙昭友及皇弟𨱇、铉二人
皆为王。

按《南齐书武帝本纪》，“四年春闰正月癸巳，立皇子子
贞为邵陵王，皇孙昭文为临汝公。二月己未，立皇弟
𨱇为晋熙王，铉为河东王。”按《海陵王本纪》，“海陵恭
王昭文，文惠太子第二子也。永明四年，封临汝公，邑
千五百户。郁林王即位，封新安王，邑二千户。”隆昌元
年，郁林王废。延兴元年秋七月丁酉，即皇帝位。
永明六“年春三月己亥，以《豫章王世子》子响为巴东
王。”

按：《南齐书武帝本纪》云云。

永明七年，封诸皇子子岳等四人为王。

按《南齐书武帝本纪》，“七年春三月甲寅，立皇子子岳
为临贺王，子峻为广汉王，子琳为宣城王，子珉为义
安王。”

永明八年。冬十二月己卯。立皇子子建为湘东王
按《南齐书武帝本纪》云云。

永明十一年，郁林王立临汝、曲江二公及皇弟昭粲
为王。

按《南齐书郁林王本纪》，“十一年即位，冬十一月辛亥，
立临汝公昭文为新安王，曲江公昭秀为临海王，皇
弟昭粲为永嘉王。”

### 海陵王延兴元年秋以西昌侯鸾为宣城郡公冬进爵为王

按《南齐书海陵王本纪》，“海陵恭王昭文，文惠太子第
二子也。隆昌元年，郁林王废，尚书令西昌侯鸾议立
昭文为帝。延兴元年秋七月丁酉，即皇帝位，以尚书
令、镇军大将军西昌侯鸾为骠骑大将军、录尚书事、
扬州刺史、宣城郡公。九月乙未，骠骑大将军鸾假黄
钺。冬十月丁酉，进骠骑大将军、扬州刺史、宣城公鸾”
为太傅，领大将军、扬州牧，加殊礼，进爵为王。按《明
帝本纪》，“高宗明皇帝讳鸾，始安贞王道生子也。太祖
践祚，封西昌侯，邑千户。郁林王废，海陵王立，封宣城
郡公，二千户。九江作难，假黄钺，封宣城王，邑五千户。
未拜，太后令废海陵王以上入纂太祖为第三子，群
臣三请，乃受命。”

### 明帝建武元年追赠安陆昭侯缅封诸皇子宝义等六人皆为王复封所诛诸王子为侯

按《南齐书明帝本纪》，“建武元年冬十月丁卯，追赠安
陆昭侯缅为安陆王。十一月庚辰，立皇子宝义为晋
安王、宝元为江夏王、宝源为庐陵王、宝寅为建安王、
宝融为随郡王、宝攸为南平王。上辅政所诛诸王，是
月复属籍，各封子为侯。”按《和帝本纪》，“帝讳宝融，明
帝第八子也。建武元年封随郡王，邑二千户。永元元
年”，改封南康王。中兴元年春三月乙巳，即皇帝位。
按《海陵王本纪》，“延兴元年秋九月癸未，诛新除司徒
鄱阳王锵，中军大将军随郡王子隆。遣平西将军王
广之诛南兖州刺史安陆王子敬。于是江州刺史晋安王子懋起兵，遣中护军王元邈讨之。乙未，又诛湘
州刺史南平王锐，郢州刺史晋熙王𨱇，南”豫州刺史、
宜都王铿。冬十月戊戌，诛新除中军将军、桂阳王铄、
抚军将军、衡阳王钧，侍中、秘书监、江夏王锋、镇军将
军、建安王子真、左将军巴陵王子伦。

建武二年，改建《南平王宝攸》等封国。

按《南齐书明帝本纪》，“二年秋九月己丑，改封南平王
宝攸为邵陵王，蜀郡王子文为西阳王，广汉王子峻
为衡阳王，临海王昭秀为巴陵王，永嘉王昭粲为桂
阳王。”

### 永泰元年夏四月己未立武陵昭王子子坦为衡阳王

按：《南齐书明帝本纪》云云。

### 和帝中兴元年冬十二月壬申改封建安王宝寅鄱阳王

按：《南齐书和帝本纪》云云。

按《文献通考》，“宋、齐诸王之为刺史者，立长史以佐之，复立典签以制之。大概多以童稚之年，膺方面之寄，主其事者皆长史、典签也。宋苍梧王以凶狂遇弑，明帝嗣位，而江州长史邓琬不受命，奉晋安王子勋起兵称帝；会稽长史孔觊、雍州长史孔道存俱不受命，奉其王以应晋安。未几兵败，俱就诛夷。” 及齐明帝以支代宗，欲尽除高、武子孙，皆以典签杀之。然则长史典签之设，皆所以祸诸王。而当时之居此职者，轻躁倾险，或假之以称乱，或卖之以为功，童孺无知，骈首横死于锋镝鸩毒之下，至誓不愿生帝王家，乞为奴以纾死而不可得，哀哉！